"Аекспедициа иалахәуп аетнологцәа, афольклористцәа, абызшәаҭҵааҩцәа, аҭоурыхҭҵааҩцәа, дҳацуп асоциолог. Аҟәшақәа зегьы ҳаицуп, уи машәырны иҟамлаӡеит. Ҳбызшәа ашьҭыбжьқәа рҭагылазаашьа, ажәа аиҿартәышьа, аҳәашьа, изхысуа еиуеиԥшым аԥсахрақәа зегьы ҭҵаахоит. Акырӡа азҿлымҳара аҭаны иҭаҳҵаауеит аԥсуа ныҳәарақәа. Ижәдыруеит, ҳажәлар ркалендар даара ибеиоуп, уи инақәыршәаны аныҳәарақәа мҩаԥыргоит. Убасгьы адемографиатә ҭагылазаашьа аҭҵаара мҩаԥысуеит. Ари аҳәынҭқарра зегьы азы ицхыраагӡа духоит", — лҳәеит Габниаԥҳа.
Габниаԥҳа аекспедициа иазкны: ицхыраагӡоуп аҳәынҭқарра зегьы азы
13:19 30.07.2018 (ирҿыцуп: 13:39 30.07.2018)
© Sputnik / Томас ТхайцукЦира Габния
© Sputnik / Томас Тхайцук
Аҷандара ақыҭан Аԥсуа ҭҵааратә институт аусзуҩцәа имҩаԥырго аекспедициа зызку арадио Sputnik аефир аҟны еиҭалҳәеит аинститут афольклор аҟәша аиҳабы, аекспедициа анаԥхгаҩы Цира Габниаԥҳа.